life has always been teaching sa re ga ma and we took it as sare gum means all problems | ઝિંદગી તો હમેં સા, રે, ગ, મ સીખા રહી થી હમ હૈ જો સારે ગમ લેકર બૈઠ ગયે! - news\nPublished: 13th January, 2020 16:12 IST | pravin solanki | Mumbai Desk\nમાણસ એક રંગ અનેક : આવી ઘણીબધી આદતોના આપણે ગુલામ છીએ જે બધીનો ઉલ્લેખ અહીં અશક્ય છે. પહેલાં માણસ આદત પાડે છે અને પછી આદત માણસને પાડે છે.\n‘એક મૂરખને એવી ટેવ, પથ્થર એટલા પૂજે દેવ.’ વર્ષો પહેલાં અખા ભગતે લખેલી આ પંક્તિ આજે પણ કેટલાક લોકો યથાર્થ ઠેરવે છે. જ્યાં-જ્યાં ને જ્યારે-જ્યારે મંદિર, મસ્જિદ, દેરાસર કે કોઈ પણ ધર્મસ્થાન જુએ કે અચૂક માથું નમાવે, હાથ જોડે. કોઈ પણ નનામી કે જનાજો રસ્તા પરથી પસાર થતો હોય તો લગભગ આપણે બધા જ માથું ઝુકાવીએ છીએ. આ બધી સ્વભાવગત-મનોગત આદતો છે. આવી ઘણીબધી આદતોના આપણે ગુલામ છીએ જે બધીનો ઉલ્લેખ અહીં અશક્ય છે. પહેલાં માણસ આદત પાડે છે અને પછી આદત માણસને પાડે છે.\nકહેવાય છે કે માણસના દરેક દુ:ખના દસ્તાવેજ પર પોતાના જ હસ્તાક્ષર હોય છે. દુખી થવાનાં અનેક કારણ હોય છે, હોઈ શકે. એમાંનું એક કારણ છે, મુખ્ય કારણ છે આદત, ટેવ, વળગણ. માણસને જેટલા બીજા માણસ દુખી કરે છે એના કરતાં વધારે પોતાની આદત કરે છે. આદત કે ટેવ એ મોટા ભાગે બાળપણમાં સંસ્કાર અને સોબતનું પરિણામ હોય છે. મનોવૈજ્ઞાનિકો કહે છે કે આદત એ આત્મવિશ્વાસના અભાવનું પરિણામ છે અને ધર્મગુરુઓ કહે છે, આદત એ આત્માને ન ઢંઢોળવાના આ‍ળસનું પરિણામ છે.\nઆદતના બે પ્રકાર છે; સારી આદત, ખરાબ આદત. ટેવ અને કુટેવ. સારી આદતમાં શિસ્ત ભળેલી હોય છે, ખરાબ આદતમાં અસંસ્કાર. સવારે વહેલા ઉઠવાની ને રાતે વહેલા સૂઈ જવાની આદત, જમ્યા પછી પોતાની થાળી કે ડિશ સાફ કરી નાખવાની ટેવ, એઠું ન મૂકવાની ટેવ, પોતાનાં કામ જાતે જ કરવાની ટેવ, નિયમિત કસરત કરવાની ટેવ, બહારનું ઓછું ખાવાની ટેવ, વડીલોને માન આપવાની, વડીલોનું કહ્યું માનવાની ટેવ, સવારના ઊઠીને નિયમિત છાપું વાંચવાની ટેવ, મિત્રો સાથે હળીમ‍ળીને રહેવાની ટેવ. આ અને આવી બધી આદતો સારી આદતોમાં ગણાય.\nઆદત, ટેવ, વ્યસન, લત, વ‍ળગણ બધા સમાનઅર્થી શબ્દો છે, પણ બધાનો ઉપયોગ યોગ્ય જગ્યાએ થાય તો દીપી ઊઠે. એક વાર સ્વ. જયંત પારેખે મને તેમનો એક લેખ વાંચવા આપ્યો. એમાંનું એક વાક્ય હતું, ‘ગાંધીજીને સત્ય બોલવાની આદત હતી.’ મને કહ્યું. અમારી વચ્ચે ચર્ચા થઈ. મેં કહ્યું, ‘સત્ય બોલવાનો સ્વભાવ હોઈ શકે, વળગણ હોઈ શકે, સત્ય બોલવાનો આગ્રહ હોઈ શકે, પણ આદત ન હોઈ શકે.’ એ વખતે શું કામ ન હોઈ શકે એ તેમને સમજાવી ન શક્યો, કેમ કે એ વખતે હું નવો-નવો રંગભૂમિ પર પ્રવેશ્યો હતો, પણ મેં તેમને નિખાલસપણે કહ્યું કે ‘આદત’ શબ્દ મને ખૂંચે છે. ત્યારે હું તેમના મનનું સમાધાન ન કરી શક્યો, પરંતુ થોડા દિવસ ગયા બાદ આઇએનટીની ઑફિસમાં અમારી અચાનક મુલાકાત થઈ ત્યારે તેમણે ડી. એસ. મહેતા (આઇએનટીના પ્રખ્યાત કલાકાર)ને કહ્યું, ‘આ છોકરો ભવિષ્યમાં ભાષાશાસ્ત્રી થવાની લાયકાત ધરાવે છે.’ ડી. એસ. મહેતાએ કારણ પૂછ્યું ત્યારે તેમણે આખો કિસ્સો કહ્યો. પછી મને કહ્યું કે ‘પ્રવીણ, બહુ વિચાર કર્યા પછી તારી વાત મારા ગળે ઊતરી છે. તારા કહ્યા પછી મને પણ ‘આદત’ શબ્દ ખૂંચવા લાગ્યો. મેં સુધારી-મઠારીને વાક્ય બદલ્યું. ‘ગાંધીજી સત્યના ઉપવાશક હતા.’ એ સમયે મને ઇડરિયો ગઢ જીતવા જેવો આનંદ થયો હતો.\nઆજે સારી-ખરાબ આદતો વિશે ચર્ચા નથી કરવી. આ બે પ્રકારમાં ન આવતી, સ્વભાવગત, મનોગત, પ્રણાલીગત, શ્રદ્ધાગત આદતની વાત કરવી છે. ૧૯૮૧-’૮૨માં હું પહેલી વાર લંડન ગયો. સરસ હોટેલમાં અમારો ઉતારો હતો. રૂમમાં રંગબેરંગી પ્રકાશનું આયોજન હતું, કુદરતી પ્રકાશ ન આવે એટલા માટે બારીબારણાં પર જાતજાતના પડદા લગાવ્યા હતા. ઍરફ્રેશનરથી રૂમમાં ગંધ - આમ તો સુગંધ કહેવી જોઈએ - મઘમઘતી હતી. આમ તો રૂમ સાંકડી હતી, પણ ભભકો ફાંકડો હતો. પાણી વૉટર-ટેપમાંથી લઈને પીવાનું હતું. ચા બનાવવાની ઇલેક્ટ્રિક કીટલી - ગરમ પાણી કરીને એમાં સાકર-દૂધ-ચાની ટીકડીઓ નાખીને ચા તૈયાર કરવાની. ઘરમાં ક્યારેય મેં ચા બનાવી નથી કે ક્યારેય મેં હાથે પાણીનો ગ્લાસ લઈને પીધો નથી, પણ એ બધા કરતાં રૂમનું વાતાવરણ મને અજુગતું લાગવા માંડ્યુ. ક્યાંય ચિત્ત ન ચોંટે. ન વાંચવાનું મન થાય, ન લખવાનું. કલાપિની ભાષામાં આવા ‘ખૂની ભભકા’ઓથી હું ટેવાયેલો નહોતો.\nઆ કંઈ પહેલી વારનું નહોતું. આ પહેલાં પણ મારે નાટકને કારણે અવારનવાર બહારગામ જવાનું થતું અને થાય છે, ત્યારે પણ મારી આદત મને નડી છે. ખાસ કરીને ઊંઘની, સૂવાની. મારું પ્યારું ઓશીકું, મારા ઘરની રજાઈ, મારા ઘરનું ગાદલું અને મારી આંખે પાટા બાંધવાનાં કામ આવતી મારી વહાલી શાલ - આ બધાં સિવાય મને ઊંઘ જ ન આવે. દેશમાં પ્રવાસ હોય ત્યારે ગાદલા સિવાય બધું સાથે લઈ જાઉં, પણ પરદેશનું શું? ઘણી વાર આને કારણે મેં મારી ઊંઘ હરામ કરી છે. જેમ બાળકને માતાનો સાડલો ઓઢ્યા વગર ચેન ન આવે એમ મારી પ્રિય રજાઈ અને શાલ વગર ઊંઘ ન આવે. હોટેલના પલંગમાં આડા પડો કે અંદર ખૂંપી જાઓ એવા સ્પ્રિંગવાળા ગાદલા દુર્યોધનની આંખમાં જેમ અર્જુન ખૂંચતો એટલો જ તિરસ્કાર મને આવા ગાદલા પ્રત્યે છે.\nઆવી આદત મારી જેમ ઘણા‍ને હશે જ. બીજી આદત એ છે કે દુનિયાનું કોઈ પણ સ્થળ મને ૪-૫ દિવસથી વધુ રુચ્યું નથી. લગભગ ૧૫ જેટલાં પરદેશનાં સ્થળો અને દેશનો ખૂણેખૂણો ફરી વળ્યો છું. ૪-૫ દિવસ થાય કે મને ઘર યાદ આવવા માંડે. મુંબઈ મનમાં ભૂતની જેમ ભમવા લાગે, મારા પ્રિય પાનનો અહાંગરો લાગવા માંડે, કુટુંબ યાદ આવે, મિત્રો યાદ આવે, ઘાટકોપરની મારી ગલી આંખ સામે તરવરવા લાગે. પ્રવાસ ક્યારે પૂરો થશે એના દિવસો ગણવા માંડું.\nપ્રવાસમાં લખવાની ઘણીબધી સામગ્રી સાથે લઈ જાઉં, વિવિધ વિષયો મનમાં ગોઠવી રાખું, પરંતુ કોઈ પણ પ્રવાસમાં મારાથી લખાયું જ નથી. લખવા માટે પણ મને અમુક ચોક્કસ જગ્યા અને વાતાવરણની આદત છે. નીરવ શાંતિમાં, હોટેલની રૂમમાં કે એકાંતમાં લખવું ન ફાવે. મને લોકોની વચ્ચે, ઘોંઘાટમાં, મધુર સંગીત વાગતું હોય, મનપસંદ ગીતો સંભળાતાં હોય, સમયસર લખીને આપવાનું માથા પર ટેન્શન હોય, લેણદારો જેમ દેવાદારને માથે ઉઘરાણી કરવા ઊભા હોય એવી પરિસ્થિતિમાં લખવાનું વધારે ફાવે, વધારે ગમે. વિચારો વેગવાન બને, કલમ રેવાલ ચાલે ચાલવા લાગે, શબ્દોની ધાણી ફૂટવા લાગે, દેવામુક્ત થવાની ભાવિ આશા મનમાં ખુશીની લહેર લઈ આવે (આ જ કારણે શુક્રવારનો દિવસ મારે માટે આનંદનો હોય, કેમ કે ગુરુવારે મારે ‘મિડ-ડે’ માટેનો સોમવારનો લેખ મોકલવાનું ટેન્શન ખતમ કરવાનું હોય).\nદરેક માણસમાં કોઈ ને કોઈ આદત તો રહેવાની જ. આદત પાડવી ખૂબ સહેલી છે, છૂટવી કે છોડવી બહુ અઘરી છે. ઘણા માણસોની આદત નિત્ય-રોજિંદા જીવનનો ભાગ બની જાય છે. કોઈને મોડે સુધી સૂઈ રહેવાની આદત હોય, કોઈને મોડા સૂવાની તો કોઈને વહેલી સવારે પાંચ વાગ્યે ઊઠી જવાની આદત હોય છે. કોઈને જ્યાં અને જેટલું મળે એ આરોગી નાખવાની આદત હોય છે. એ ભૂલી જાય છે કે ખોરાક એ આપણો મિત્ર છે, એના પર દુશ્મનની જેમ તૂટી ન પડાય. તો કોઈને એકાદ વાનગીથી પેટ ભરી લેવાની ટેવ હોય છે. કોઈને રાતે ચા પીધા પછી જ ઊંઘ આવે તો વ‍ળી કોઈને સવારના ચા પીધા પછી જ કુદરતી કર્મ ફાવે. કોઈને નહાતાં-નહાતાં ગાવાની આદત હોય છે, કોઈને વાત-વાતમાં વાક્યે-વાક્યે ગાળો બોલવાની. કોઈને બોલ-બોલ કરવાની આદત હોય છે. બોલવા ન મળે તો તાવ આવી જાય, તો કોઈને મોઢામાં મગ ભરી રાખવાની, એટલે કે મૂંગા રહેવાની આદત હોય છે. આવા લોકો માટે જ કહેવત પડી છે, ‘બોલે એનો બાપ મરે.’ કોઈને ભૂતકાળને વાગોળવાની આદત હોય છે, કોઈને ભવિષ્યની ચિંતા કરવાની, કોઈને ભૂત અને ભવિષ્યને કોરાણે મૂકીને વર્તમાનને માણી લેવાની આદત હોય છે. આવા લોકોનું સૂત્ર હોય છે, ‘જીવો ત્યાં સુધી સુખેથી જીવો, દેવું કરીને ઘી પીઓ.’\nએક વ્યક્તિને એવી આદત હતી જે કોઈ પણ વાતને ભવિષ્યની ચિંતા સાથે સાંકળી દેતી. એક વાર તે ટ્રેનમાં લાંબી મુસાફરી કરી રહ્યો હતો. બાજુમાં એક નવજુવાન યુવક બેઠો હતો. પેલી વ્યક્તિ પોતાના કામમાં વ્યસ્ત હતી ત્યાં યુવાને પૂછ્યું, ‘સાહેબ, કેટલા વાગ્યા?’ પેલી વ્યક્તિએ યુવક સામે ડોળા કાઢીને પૂછ્યું, ‘તારી પાસે ઘડિયાળ નથી?’ યુવકે કહ્યું, ‘હતી પણ થોડા દિવસ પહેલાં ક્યાંક મૂકીને ભૂલી ગયો છું. સમજોને ખોવાઈ ગઈ છે. એ છોડોને, પ્લીઝ કહોને કેટલા વાગ્યા?’ વ્યક્તિએ કહ્યું, ‘મારી પાસે ઘડિયાળ છે, પણ હું તને નહીં કહું.’ યુવક આશ્ચર્ય પામીને બોલ્યો, ‘પણ શું કામ?’ વ્યક્તિએ તોછડાઈથી કહ્યું, ‘આવા કીમિયાથી હું વાકેફ છું. પહેલાં તમે ટાઇમ પૂછશો, પછી મારું સરનામું પૂછશો, નામ પૂછશો, કામ પૂછશો, મારી સાથે ઘરોબો બાંધશો, પછી એક દિવસ કંઈક ગિફટ લઈને મારા ઘરે આવશો.’ એકશ્વાસે તે બોલી ગયો. યુવકે પૂછ્યું, ‘પણ એમાં વાંધો શું છે?’ વ્યક્તિ બોલી, ‘વાંધો એ છે કે મારા ઘરે યુવાન દીકરી છે. તમે ઘરે આવી તેની સાથે દોસ્તી કરશો, તેને ભોળવીને તમારા પ્રેમમાં પાડશો અને પછી લગ્નનો પ્રસ્તાવ મૂકશો. જો ભાઈ, હું કંઈ બેવકૂફ નથી કે જે માણસમાં એક નવી ઘડિયાળ લેવાની ત્રેવડ ન હોય એવા છોકરાને મારી દીકરી પરણાવું.’ એટલું બોલીને તે બાથરૂમમાં જતો રહ્યો.


Team India Selectors will give rest to Rohit Sharma in WI Tour\nઆ વાતને લઈ રોહિત શર્મા અને ટીમ ઈન્ડિયાનાં સિલેક્ટર્સ આવ્યા સામ-સામે\nNovember 19, 2019 | 4:52 pm IST\nબાંગ્લાદેશની સામે ટેસ્ટ સીરિઝ બાદ ભારતીય ક્રિકેટ ટીમને વેસ્ટઈન્ડિઝ સામે ટક્કર લેવાની છે. અને આ સીરિઝ માટે ટીમ ઈન્ડિયાનું સિલેક્શન ગુરુવારે થવાનું છે. ખબરો પ્રમાણે ટીમ ઈન્ડિયાનાં સિલેક્ટર્સ વન-ડે અને ટી-20 ટીમનું સિલેક્શન કરશે. જણાવવામાં આવી રહ્યું છે કે, સિલેક્ટર્સ રોહિત શર્માને વનડે સીરિઝ માટે આરામ આપી શકે છે. જો કે ખબર તો એ પણ છે કે ઉપ કેપ્ટન રોહિત શર્મા આરામના મૂડમાં નથી અને તે સીરિઝ રમવા ઈચ્છે છે.\nએક અખબારમાં છપાયેલી રિપોર્ટ પ્રમાણે રોહિત શર્મા વેસ્ટ ઈન્ડિઝની સામે વનડે અને ટી-20 સીરિઝ બંનેમાં રમવા માગે છે. રોહિત શર્મા હાલ જબરદસ્ત ફોર્મમાં છે. અને તે પોતાના ફોર્મમાં બ્રેક લેવાને બદલે રમત ચાલુ રાખવા ઈચ્છે છે. પણ સિલેક્ટર્સની દલીલ એ છે કે, આવનારા સમયમાં ભારતીય ટીમને ન્યુઝીલેન્ડનાં મોટા પ્રવાસે જવાનું છે, જેનાં પહેલાં રોહિત શર્મા માટે આરામ ખુબ જ જરૂરી છે.\nરોહિત શર્મા વર્ષની શરૂઆતથી જ સતત ક્રિકેટ રમી રહ્યો છે. તો વર્લ્ડ કપ બાદ પણ તે સતત ક્રિકેટ રમી રહ્યો છે. હવે તો રોહિત શર્મા ટેસ્ટ ટીમમાં પણ સ્થાયી ઓપનર બની ચૂક્યો છે. એટલા માટે સિલેક્ટર્સને લાગે છે કે, હિટમેનને આરામ આપવો ખુબ જ જરૂરી છે. જણાવી દઈએ કે, વર્લ્ડ કપ બાદ કેપ્ટન વિરાટ કોહલી, જસપ્રિત બુમરાહ, હાર્દિક પંડ્યા સહિત અન્ય ખેલાડીઓને આરામ આપવામાં આવ્યો છે. અને આવું પણ તેઓ રોહિત સાથે ઈચ્છે છે. સિલેક્ટર્સ રોહિત શર્માને વન ડે સીરિઝમાં એ માટે આરામ આપવા માગે છે કેમ કે, તેને ટી-20 સીરિઝ માટે વધારે આરામ મળી શકે.\nજો સિલેક્ટર્સ રોહિત શર્માને આરામ આપે છે તો મયંક અગ્રવાલને વેસ્ટ ઈન્ડિઝ સામે વનડે સીરિઝમાં મોકો મળી શકે છે. મયંકે ટેસ્ટ ફોર્મેટમાં પોતાને સાબિત કરતાં 8 ટેસ્ટમાં 71.5ની સરેરાશથી 858 રન બનાવ્યા છે. આ દરમિયાન તેણે એક સેન્ચુરી, બે ડબલ સેન્ચુરી અને એક હાફ સેન્ચુરી પણ ફટકારી છે. મયંકનો અંદાજ આક્રમક છે અને તેનાં કારણે પણ સિલેક્ટર્સ તેને એક ચાન્સ આપવા માગે છે. હવે તમામની નજર 21 નવેમ્બર પર છે, જ્યારે સિલેક્ટર્સની બેઠક થશે.\nઆશ્રમના બાળકોને DPSના સર્ટિફિકેટ અપાય છે


Wooden letters GST and money coin stack on red table background, financial concept\nભારતમાં 2020માં કોરોનાને કારણે 76 દિવસ સુધી મુકાયેલું લોકડાઉન લોકોની આર્થિક સ્થિતિ પર પ્રહાર કરનારું રહ્યું હતુ. લોકડાઉન બાદ પણ હજી સુધી વેપાર ધંધામાં ગાડી પાટે આવી નથી. જો કે, આમ છતાં ડીસેમ્બર માસમાં દેશમાં નોંધપાત્ર વેપાર ધંધા થયા હોવાના અહેવાલો છે. ખુદ સરકારી ચોપડે પણ દેશણાં વેપાર ધંધાની સ્થિતિ સુધરી છે. જેમાં 2020માં પહેલીવાર જીએસટીનો આંકડો 1.15 લાખ કરોડને પાર પહોંચ્યો હતો. આ પહેલા સૌથી વધારે જીએસટી કલેક્શન એપ્રિલ 2019માં 1,13,866 કરોડ રૂપિયા મળ્યું હતુ. જો કે, સરકાર આ આવક માટે એવો દાવો કરી રહી છે કે તેના પ્રયાસોને કારણે જ ડિસેમ્બરના જીએસટી કલેક્શનમાં 12 ટકાનો વધારો નોંધાયો છે. જુલાઈ 2020 બાદ ભારતમાં શરૃ થયેલા અનલોકના વિવિધ તબક્કા છતાં દિવાળી સુધી વેપાર ધંધા અને ઉદ્યોગોની ગાડી ફરી પાટે ચઢી ન હતી. જો કે, 2020નો અંતિમ ડીસેમ્બરનો મહિનો ઇકોનોમી માટે ઘણા સારા સમાચાર આપી ગયો છે.\nડિસેમ્બરમાં વસ્તુ તેમજ સેવા કર કલેક્શનમાં 12 ટકા સુધીનો વધારો નોંધાયો છે. જેથી સરકારની આર્થિક મજબૂતાઈ વધી છે. ડીસેમ્બરમાં જીએસટી કલેકશને અત્યાર સુધીના સર્વોચ્ચ સ્તર 1.15 લાખ કરોડ રૂપિયાનો આંકડો પાર કરી દીધો છે. નવા વર્ષના પહેલા દિવસે જ સરકારે જીએસટી કલેકશનની આ વાતને સમર્થન આપ્યું હતુ. આ એ વાતનો સંકેત છે લોકડાઉન ખુલ્યા બાદ અર્થવ્યવસ્થા ફરી પાટા પર આવી રહી છે.\nનાણાકીય મંત્રાલય દ્વારા શુક્રવારે જીએસટીની વિગતો જાહેર કરાઈ હતી. જેમાં જણાવાયું હતુ કે, ડિસેમ્બર મહિનામાં દેશનું જીએસટી રિવેન્યૂ કલેક્શન 1,15,174 કરોડ રૂપિયા રહ્યું હતુ. આ જીએસટીના ઇતિહાસનું અત્યાર સુધીનું સૌથી વધારે મન્થલી કલેનક્શન છે. પહેલીવાર જીએસટીનો આંકડો 1.15 લાખ કરોડને પાર જતા સરકારની આર્થિક સ્થિતિ વધુ મજબૂત બનશે. ગત નવેમ્બરમાં કોરોના સંકટની વચ્ચે આર્થિક પાસા બાબતે સરકાર માટે સતત બીજા મહિને સારા સમાચાર આવ્યા હતા. નવેમ્બર મહિનામાં વસ્તુ તેમજ સેવા કર (GST)નું કલેક્શન 1,04,963 કરોડ રૂપિયા સુધી પહોંચી ગયું હતુ.\nલોકડાઉન ખુલ્યા બાદ અર્થવ્યવસ્થાને પાટા પર લાવવા માટેના સરકારના પ્રયત્નોનું પરિણામ હોવાનો દાવો પણ મંત્રાલયે કર્યો હતો.\nઆ પહેલા ઑક્ટોબરમાં પણ જીએસટી કલેક્શન 1,05,155 કરોડ રૂપિયા હતુ, જે ડિસેમ્બર પહેલાનો રેકૉર્ડ હતો.\nહાલમાં કેન્દ્ર સરકારનું જીએસટી એટલે કે CGST કલેક્શન 21,365 કરોડ રૂપિયા અને રાજ્યોનું જીએસટી એટલે કે SGST 27,804 કરોડ રૂપિયા રહ્યું છે. આ જ રીતે કુલ ઇન્ટીગ્રેટેડ જીએસટી (IGST) 57,426 કરોડ રૂપિયા રહ્યું હતુ, જેમાં સેસ 8,579 કરોડ રૂપિયા છે. નવેમ્બર મહિના માટે કુલ 87 લાખ GSTR-3B રિટર્ન દાખલ થયું છે.\nનાણા મંત્રાલયે જણાવ્યું હતુ કે, સરકારે રેગ્યુલેટર સેટલમેન્ટ અંતર્ગત આઈજીએસટીથી CGSTને 23,276 કરોડ રૂપિયા અને SGSTને 17,681 રૂપિયા આપ્યા છે. આ રીતે ડિસેમ્બરમાં કેન્દ્ર અને રાજ્યોનું કુલ જીએસટી રેવેન્યૂ અનુક્રમે 44,641 કરોડ રૂપિયા અને 45,485 કરોડ રૂપિયા રહ્યું છે.\nડિસેમ્બર 2019ની સરખામણીમાં ડિસેમ્બર 2020ના જીએસટી કલેક્શનમાં લગભગ 12 ટકાનો વધારો થયો છે. દરમિયાન આયાતથી જીએસટીમાં 27 ટકા અને ઘરેલૂ લેવડ-દેવડથી જીએસટીમાં 8 ટકાનો વધારો થયો છે.


July 3, 2021 – Aajna Sammachar\nપ્રાપ્ત માહિતી અનુસાર શિક્ષણ પ્રધાન ભૂપેન્દ્રસિંહ ચુડાસમાએ ગુજરાતમાં શાળા-કોલેજ શરૂ કરવા અંગે મોટું નિવેદન આપ્યું છે. શિક્ષણમંત્રીએ કહ્યું કે, ગુજરાતમાં કોરોનાની સ્થિતિને ધ્યાનમાં રાખીને આ નિર્ણય લેવામાં આવશે. શાળાઓ અને કોલેજો તબક્કાવાર શરૂ થશે તેમણે એમ પણ કહ્યું હતું કે, ગત મીટિંગમાં ગુજરાતમાં શાળાઓ અને કોલેજો ફરીથી ખોલવાની ચર્ચા કરવામાં …\nતિરથસિંહ રાવતે ઉત્તરાખંડમાં મુખ્યમંત્રી પદ પરથી રાજીનામું આપવું પડશે. બંધારણીય સંકટને કારણે તેમણે રાજ્યપાલને રાજીનામું સુપરત કર્યું છે. ખરેખર તીરથસિંહ રાવત વિધાનસભાના સભ્ય ન હતા અને હાલમાં પેટા-ચૂંટણીઓ યોજવી મુશ્કેલ છે. આમાં તેમણે રાજીનામું આપ્યું છે. દરમિયાન, તીરથસિંહ રાવત પછી હવે પશ્ચિમ બંગાળના મુખ્યમંત્રી મમતા બેનર્જી પણ મુશ્કેલીમાં મુકાઈ શકે …\nછત્તીસગઢ ના રાયગઢ જિલ્લામાં એક ખૂબ જ વિચિત્ર કિસ્સો પ્રકાશમાં આવ્યો છે. એવું કહેવામાં આવે છે કે મહેન્દ્રસિંહ ધોનીના નામે એક શિક્ષકની નોકરી માટે અરજી આવી હતી. જેમાં તેના પિતાનું નામ સચિન તેંડુલકર છે. છત્તીસગ .માં અંગ્રેજી માધ્યમ શાળાના શિક્ષક પદ માટે ઓનલાઇન અરજી મંગાવવામાં આવી હતી. આ માટે શુક્રવારે …\nઉત્તર ભારતના મોટાભાગના રાજ્યો ગરમી અને ગરમીની લપેટમાં છે. અરેબિયન સમુદ્રથી દક્ષિણ-પશ્ચિમ પવનોથી શનિવારથી તેના પ્રદેશનું તાપમાન અને તીવ્રતા ઓછી થવાની સંભાવના છે. હવામાન વિભાગે શુક્રવારે કહ્યું હતું કે, આ સપ્તાહે દિલ્હી અને પંજાબ સહિત રાજ્યના બાકીના ભાગોમાં દક્ષિણ-પશ્ચિમ ચોમાસાની સંભાવના છે. જોકે ગઈકાલે સાંજે હળવા વરસાદથી લોકોને થોડી રાહત …\nયુપીના ભીજાબેઝે યુવતીના નામે સોશિયલ મીડિયા પર એક અલગ એકાઉન્ટ બનાવ્યું, દિલ્હીની યુવતીને ફ્રેન્ડ રિક્વેસ્ટ મોકલી, તેને વડોદરા નામની ફિલ્મો અને સિરિયલોમાં કામ કરવાની લાલચ આપી અને રાવપુરાની રાજધાની હોટલમાં અત્યાચાર કર્યા. રાવપુરા પોલીસ મથકે ફરિયાદ નોંધાઈ હતી કે યુવતીએ તેના ખાનગી ક્ષણોના નગ્ન તસવીરો અને વીડિયો વાયરલ કરવાની ધમકી …\nપહેલા કિંજલને અનુપમથી હટાવવામાં આવતી હતી અને હવે ઘરમાં રોજ ચર્ચા થાય છે. કાવ્યા બાળકને દરેકની નજીક લાવવાની યોજના કરશે અને વનરાજ આ સાંભળીને સ્તબ્ધ થઈ જશે. કાવ્યા બેબી પ્લાન કરશે કાવ્યા અને વનરાજનાં લગ્ન બાદ અનુપમા શોમાં અનેક ટ્વિસ્ટ અને વળાંક જોવા મળ્યા છે. જેના કારણે તેની ટીઆરપીમાં પણ …\nસમુદ્રની આગને કાબૂમાં લેવામાં આવી છે ઘટનાની જાણ થતાં જ તંત્ર દ્વારા આગને કાબૂમાં લેવામાં આવી હતી. મેક્સિકોની સરકારી તેલ કંપની પેમેક્સે કહ્યું કે સમુદ્રમાં લાગેલી આગને કાબૂમાં લેવામાં આવી છે. કંપનીએ આગને અંડરવોટર પાઇપલાઇનમાંથી ગેસ લિકેજ માટે જવાબદાર ગણાવી હતી. સમુદ્રમાં લાગેલી આગનો વીડિયો સોશિયલ મીડિયા પર ઝડપથી વાયરલ …\nજુલાઇ-સપ્ટેમ્બર ક્વાર્ટરમાં કેન્દ્ર સરકારે નાની બચત યોજનાઓના વ્યાજના દરમાં કોઈ ફેરફાર કર્યો નથી. આ સાથે, સુકન્યા સમૃદ્ધિ યોજના પરનું વ્યાજ હવે પાછલા ક્વાર્ટરની નાની બચત યોજનાઓ જેટલું જ વ્યાજ મળી રહ્યું છે. સુકન્યા સમૃદ્ધિ યોજના એ કેન્દ્ર સરકારની બચત યોજનાઓમાંની એક છે. જેમાં ચોક્કસ વય સુધીની પુત્રીઓ માટે કરમુક્ત રોકાણ …\nપૌત્રોના પ્રેમમાં કોઈ સ્થાન નથી. ઉંમર અને સંબંધોને પણ ધ્યાનમાં લેવામાં આવતાં નથી તેથી પ્રેમને અંધ કહેવામાં આવે છે. પરંતુ કેટલાક લોકો પ્રેમ સંબંધના નામે ભૂલો કરે છે, જેના માટે તેમને જીવનનો ભોગ બનવું પડે છે. તેથી ઘણી વાર પ્રેમને લગતી બાબતોમાં એક આંચકાજનક તથ્ય સામે આવે છે, જે એક …\nતબીબી વિજ્ઞાનમાં સંભવત. આ પહેલો કેસ છે જ્યારે કોઈ બાળક બે ગર્ભાશય અને બે જનનાંગો સાથે જન્મે છે. આ જ કારણ છે કે તે પીરિયડ્સ અને ગર્ભાવસ્થા પણ પરિણમી શકે છે જે વિશ્વમાં ખૂબ જ દુર્લભ છે. ખરેખર, પેન્સિલવેનિયાના 20-વર્ષીય પેગી ડી’જેલોમાં ગર્ભાશયની વિશેષ સમસ્યા છે. તેણી સંપૂર્ણ રીતે કાર્યરત …


January | 2015 | Online jindagi : जिंदगी कैसी है पहेली हाये कभी तो हसाये, कभी ये रुलाये | Page 5\nJanuary 6, 2015 online-jindagi\tLeaveacomment\nઓળખનો પૂરાવો અને સરનામાંનો પૂરાવો જેવા તમામ ડોક્યુમેન્ટની જગ્યાએ માત્ર એક આધાર કાર્ડથી જ કામ ચાલી જશે. અરજીકર્તાએ અરજી કર્યાના ત્રણ દિવસની અંદર અપોઇન્ટમેન્ટ ફિક્સ કરવાની રહેશે. ઠીક તેના7દિવસ બાદ તમારો પાસપોર્ટ તમારા હાથમાં હશે. એટલે કુલ મળીને માત્ર 10 દિવસની પ્રક્રિયામાં તમારો પાસપોર્ટ તમારા હાથમાં હશે. પાસપોર્ટ માટે આધાર કાર્ડને જાન્યુઆરીથી જરૂરી કરી દેવામાં આવ્યું છે.\nપાસપોર્ટ બનાવવા માટે ઓનલાઇન અરજી કરનારાઓ માટે સારા સમાચાર છે. હવે માત્ર 10 દિવસની અંદર પાસપોર્ટ બની શકે છે. તેના માટે ઓનલાઇન અરજી કરવાની રહેશે અને તેના માટે ડોક્યુમેન્ટ્સનું લિસ્ટિંગ કરાવવું પણ જરૂરી નથી. તમારા ડોક્યુમેન્ટ્સ તમે ઓનલાઇન સબમિટ કરી શકો છો. સાથે જ\nશા માટે જરૂરી છે આધાર\nસરકારે આધારની પ્રક્રિયાથી અરજીકર્તાની આપરાધિક ગતિવિધિઓની ખરાઈ કરવાની પ્રણાલિ સ્થાપિત કરવાનો પ્રયત્ન કર્યો છે. નવી પ્રક્રિયા અનુસાર જો કોઈ પાસપોર્ટ માટે અરજી કરે છે અને તેની પાસે આધાર કાર્ડ નથી તો પહેલા તેને આધાર કાર્ડ બનાવવું પડશે.\nશા માટે થતું હતું મોડુ\nઉલ્લેખનીય છે કે, સરકારને પાસપોર્ટ માટે પોલિસ વેરિફિકેશનના મામલે સતત ફરિયાદો મળતી હતી અને તેના કારણે પાસપોર્ટ ઇસ્યૂ કરવામાં મોડું થતું હતું. અરજીકર્તાને સુવિધા આપવા માટે ગૃહ મંત્રાલયે આ નિર્ણય લીધો છે. અમે તમને જણાવીએ કે અરજીકર્તા કેવી રીતે પાસપોર્ટ માટે ઓનલાઇન અરજી કરી શકે છે અને માત્ર 10 દિવસમાં પોતાનો પાસપોર્ટ મેળવી શકે છે.\nસ્ટેપ-1 પાસપોર્ટ સેવા પોર્ટલ પર ખુદને રજિસ્ટર કરો\nસૌથી પહેલા પાસપોર્ટ સેવા પોર્ટલની વેબસાઇટ http://www.passportindia.gov.in/AppOnlineProject/welcomeLink પર જશો. પેજ પર register nowની લિંક પર ક્લિક કરો. નવા યુઝર હોવાને કારણે ખુદને રજિસ્ટર કરો. તેમાં તમારી વિગતો ભરો. જેમ કે તમારૂ પાસપોર્ટ કાર્યાલય ક્યું છે, જન્મ તારીખ અને ઇ-મેલ આઇડી. ઇ-મેલ આઇડી પર તમને લોગિન આઇડી મળી જશે. ત્યાર બાદ તમારે ફરીથી હોમ પેજ પર આવવાનું રહેશે.\nસ્ટેપ-2 લોગિન કરો\nઇ-મેલ પર આપવામાં આવેલ લિંક પર ક્લિક કરી તમારા એકાઉન્ટને એક્ટિવેટ કરો. ત્યાર બાદ યુઝર આઇડી નાંખો અને પછી પાસવર્ડ નાંખો. લોગિન થયા બાદ તમારે એપ્લાઇ ફોર ફ્રેશ પાસપોર્ટ (Apply For Fresh Passport) અથવા રી ઇશ્યૂ ઓફ પાસપોર્ટ (Re-issue of Passport) લિંક પર ક્લિક કરવાનું રહેશે. ક્લિક કર્યા બાદ2ભાગ હશે. બન્નેમાં તમારે જો ઓનલાઇન બનાવવો હોય તો બીજા ઓપ્શન પર ક્લિક કરવું.\nસ્ટેપ-3 વિકલ્પ પસંદ કરો\nજો તમે પહેલી વખત પાસપોર્ટ માટે અરજી કરતા હોવ તો તેના માટે અપ્લાઇ ફોર ફ્રેશ પાસપોર્ટ (Apply For Fresh Passport) પર ક્લિક કરવાનું રહેશે. એપ્લાઇ ફોર ફ્રેશ પાસપોર્ટ પર ક્લિક કર્યા બાદ તમારી સમક્ષ ઘણા બધાં ફોર્મ આવશે, તેમાં તમારી જાણકારી ભરવાની રહેશે. આ તમામ ફોર્મ ધ્યાનથી ભરવા. એ વાતનું ધ્યાન રાખવું કે ફોર્મ ભરવામાં કોઈ ભૂલ ન રહી જાય, કારણ કે એક વખત પાસપોર્ટની પ્રક્રિયા રિજેક્ટ થવા પર ફરી પાસપોર્ટ માટે અરજી કરવામાં સમય લાગી શકે છે. તેનાથી સમય બરબાદ થાય છે.\nસ્ટેપ-4 કૌટુંબિક વિગતો ભરવી\nતમારી વિગતો ભર્યા બાદ તમારે તેને સેવ કરવાનું રહેશે. સેવ કર્યા બાદ તમે આ પેજને યુઝર આઇડી અને પાસવર્ડ નાંખીને ગમે ત્યારે ખોલી શકશો. ત્યાર બાદ આગળના પેજ પર ક્લિક કરવાથી આગળનું પેજ ખુલશે, જેમાં તમારી કૌટુંબિક વિગતો ભરવાની રહેશે. તેને પણ સેવ કરીને તમારે આગળના પેજ પર જવાનું રહેશે. ત્યાર બાદ સરનામાંની વિગતો ભરવાની રહેશે. તેને પણ સેવ કરવાની રહેશે. ત્યાર બાદ ઇમર્જન્સી કોન્ટેક્ટ વિગતો ભરવાની રહેશે.\nસ્ટેપ-5 ચૂકવણી અને મળવા માટેનો સમય નક્કી કરવો\n‘વ્યુ સેવ્ડ/સબમિટેડ એપ્લિકેશન’ (View Saved/Submitted Applications) સ્ક્રીન પર ‘પે એન્ડ શેડ્યુલ અપોઇન્ટમેન્ટ’ (Pay and Schedule Appointment) લિંક પર ક્લિક કરી અને તમારી અપોઇન્ટમેન્ટ એટલે કે મળવાનો સમય બુક કરવો. ફોર્મ સબમિટ કર્યા બાદ તમારી સમક્ષ એક વિંડો ખુલશે જ્યાં તમારા પાસપોર્ટ બનાવવાની રકમની ચૂકવણી કરવાની રહેશે. અહીં ચૂકવણી તમે ક્રેડિટ કાર્ડ, ડેબિટ કાર્ડ, ઇન્ટરનેટ બેન્કિંગ અથવા એસબીઆઇ બેંકના ચલણ દ્વારા કરી શકો છો.\nજાણી લો કે કઈ રાશિના લોકો કેવા પ્રેમી હોય છે…!!!\nવિવાહ પહેલાં વર-કન્યાનો મેળાપક કરીને તેમનું ભાવિ દાંપત્યજીવન કેવું રહેશે તેનો તાગ મેળવવામાં આવે છે. આવું જ પ્રેમની બાબતમાં પણ છે. પ્રેમસંબંધની સફળતા કે નિષ્ફળતાનો આધાર બે વ્યક્તિઓના સ્વભાવ અને રાશિગત ગુણ પર આધારિત હોય છે, તેથી પ્રેમમાં પડતા પહેલાં એ જાણી લો કે કઈ રાશિના લોકો કેવા પ્રેમી હોય છે\nપ્રેમસંબંધ લગ્નમાં પરિણમી સફળતા મેળવે છે અથવા બ્રેકઅપનો દુઃખદ અંત બતાવે છે. પ્રેમમાં ક્યારેક સમર્પણ મળે છે, તો ક્યારેક દગો પણ મળે છે. વાસ્તવમાં પ્રેમસંબંધની સફળતા કે નિષ્ફળતાનો આધાર બંને વ્યક્તિની રાશિ ઉપર રહે છે. દરેક રાશિ પ્રેમની બાબતમાં અનોખી છે. દરેક રાશિનો અન્ય રાશિ સાથેનો અલગ-અલગ સંબંધ હોય છે. દરેક રાશિના જાતકોનો અન્ય રાશિના જાતકો સાથે પ્રેમસંબંધ કેવો હોય છે તે જાણીએ.\nમેષ રાશિ એ ઓજસ્વી અને અગ્નિ તત્ત્વ પ્રધાન રાશિ છે. મેષ રાશિના જાતકોનો મેષ રાશિ સાથે અતિશયોક્તિભર્યો, વૃષભના જાતકો સાથે ગંભીર, મિથુનના જાતકો સાથે સામાન્ય પ્રેમસંબંધ હોય છે. કર્કના જાતકો સાથે વિરોધાભાસી અભિગમ, સિંહના જાતકો સાથે સ્નેહ સંબંધો વિલક્ષણ હોય છે. કન્યાના જાતકો સાથેના સંબંધો શંકાશીલ, તુલાના જાતકો સાથે સુખી અને સંતુષ્ટ તથા વૃશ્ચિકના જાતકો સાથે પ્રેમની બાબતમાં શ્રેષ્ઠ સુખ મેળવે છે. ધનના જાતકોનો પ્રેમ આનંદ આપનારો, મકરના જાતકો સાથે સંઘર્ષમય અને કુંભના જાતકો સાથે સુમેળ સાધવા નિર્માયેલો હોય છે, જ્યારે મીનના જાતકો સાથે પ્રેમસંબંધ સારો અને સ્વતંત્ર હોય છે.\nવૃષભ એ સ્થિર, સૌમ્ય પૃથ્વી તત્ત્વની રાશિ છે. વૃષભ રાશિના જાતકો મેષ, સિંહ અને ધન રાશિના જાતકો સાથે પ્રેમસંબંધોમાં પરસ્પર સહિષ્ણુતા કેળવે તો એમનો ઉત્કર્ષ થઈ શકે છે. આ જાતકોને વૃષભ, કન્યા અને મકર રાશિના જાતકો સાથે સારું બને છે, પરંતુ કેટલીક વખત તેઓ એકબીજાના પ્રેમભાવને સમજી શકતા નથી, જ્યારે મિથુન, તુલા અને કુંભ રાશિના જાતકો સાથે સુમેળ સાધવા પ્રયત્નશીલ થવું પડે છે. વૃષભ રાશિના જાતકો કર્ક, વૃશ્ચિક અને મીન રાશિઓની વ્યક્તિને બહુ સારી રીતે સમજી શકે છે અને પરસ્પર સામંજસ્ય પણ હોય છે.\nમિથુન રાશિ ચંચળ, ચપળ અને વાયુ તત્ત્વ પ્રધાન રાશિ છે. તેઓ પ્રેમની બાબતમાં સ્વતંત્ર હોય છે. મિથુન રાશિના જાતકો મેષ, સિંહ અને ધન રાશિના જાતકો સાથે સંબંધોમાં ઉત્સાહ અને ઉત્તેજના અનુભવે છે. વૃષભ, કન્યા અને મકર રાશિના જાતકો એકબીજાના સંબંધોમાં પરસ્પર અનુકૂલન સાધી શકે છે, જ્યારે મિથુન, તુલા અને કુંભ રાશિના જાતકોનો પ્રેમ એ સ્વાર્થનો બની રહેતો હોય છે. આ જાતકોને કર્ક, વૃશ્ચિક અને મીન રાશિના જાતકો સાથે પ્રેમસંબંધોમાં કેટલીક વખત તિરાડ જોવા મળે છે, પરંતુ સમય બદલતાં સ્નેહ પણ એટલો જ વધારે જોવા મળે છે.\nકર્ક રાશિ સંવેદનશીલ તથા જળ તત્ત્વ પ્રધાન રાશિ છે. કર્ક રાશિના જાતકોનો પ્રેમ ઊર્િમશીલ હોય છે. કર્ક રાશિના જાતકોને મેષ, સિંહ અને ધન રાશિના જાતકો સાથે સ્નેહ સંબંધોમાં અવારનવાર તકરાર રહ્યા કરે છે. વૃષભ, કન્યા, મકર રાશિના જાતકો સાથે સંબંધ સારા રહે છે. સંબંધો સ્થાયી અને કાયમી રહે છે. મિથુન, તુલા, કુંભ રાશિના જાતકો સાથે સંબંધો અનિશ્ચિત હોય છે એટલે કે પ્રેમ અને ક્રોધ બંને વરસાવી જાણે છે. જ્યારે કર્ક, વૃશ્ચિક, મીન રાશિના જાતકો સાથે સામાન્ય વર્તન રહેતું હોય છે, પણ ક્યારેક પ્રેમમાં દગો થઈ શકે છે.\nસિંહ રાશિ સ્થિર, સક્રિય અને અગ્નિ તત્ત્વ પ્રધાન રાશિ છે. સિંહ રાશિના જાતકો અન્ય રાશિની વ્યક્તિઓ સાથે પણ વફાદાર હોય છે. સિંહ રાશિના જાતકોને મેષ, સિંહ અને ધન રાશિના જાતકો સાથે ક્યારેક ક્યારેક સંબંધોમાં ખટાશ આવે છે. વૃષભ, કન્યા, મકર રાશિના જાતકો સાથેના સંબંધોમાં એકબીજા સાથે ઈર્ષા ઊભી કરે છે. ઘણી વાર સંબંધોમાં સ્પર્ધા પણ ઊભી થાય છે. મિથુન, તુલા, કુંભ રાશિના જાતકો સાથે તેઓ લાગણીશીલ વલણ રાખે છે, પરંતુ કેટલીક વખત શંકાની નજરથી પણ જુએ છે, જ્યારે કર્ક, વૃશ્ચિક, મીન રાશિના જાતકો સાથે પ્રેમમાં ખૂબ વફાદાર રહે છે, એકબીજાને ખૂબ જ પ્રેમ કરે છે.\nકન્યા એ સૌમ્ય અને પૃથ્વી તત્ત્વ પ્રધાન દ્વિસ્વભાવ રાશિ છે. કન્યા રાશિના જાતકોના પ્રેમમાં સમર્પણની ભાવના રહેલી હોય છે. કન્યા રાશિના જાતકોએ મેષ, સિંહ અને ધન રાશિના જાતકો સાથે બિલકુલ સાવધાનીભર્યા સંબંધો રાખવા જોઈએ. વૃષભ, કન્યા અને મકર રાશિના મિત્રો સાથે અહંકાર અને અભિમાની પ્રેમ હોય છે. મિથુન, તુલા અને કુંભ રાશિના જાતકો સાથે સ્નેહ સંબંધોમાં ગૌરવ અને ગરીમા ઝળકતાં હોય છે. તેઓને એકબીજા માટે ખૂબ માન હોય છે, જ્યારે કર્ક, વૃશ્ચિક અને મીન રાશિના જાતકો સાથે સંબંધો પૂર્વગ્રહયુક્ત હોય છે.\nતુલા એ વાયુ તત્ત્વ પ્રધાન રાશિ છે. તુલા રાશિના જાતકોને મેષ અને ધન રાશિના જાતકો સાથે પ્રેમસંબંધોમાં માત્ર ને માત્ર સ્વાર્થ હોય છે. સાચો પ્રેમ એ તો માત્ર વાતો જ હોય છે. વૃષભ, કન્યા અને મકર રાશિના જાતકો સાથે પ્રેમની બાબતમાં વધારે અપેક્ષાઓ રાખે છે. મિથુન, તુલા અને કુંભ રાશિના જાતકો સાથેના સંબંધોમાં મદભેદ થયા કરે છે, પરંતુ તે દૂર કરીને સંબંધોને ક્રિયાશીલ રાખે છે, જ્યારે કર્ક, વૃશ્ચિક અને મીન રાશિના જાતકો સાથેના પ્રેમસંબંધો શ્રેષ્ઠ હોય છે. પરસ્પર એકબીજાની ભાવનાને સમજી શકે છે. તુલા રાશિના જાતકો સારા પ્રેમી પૂરવાર થાય છે.\nવૃશ્ચિક રાશિ સ્થિર અને જળ તત્ત્વ પ્રધાન રાશિ છે. આ જાતકોમાં કામલાલસા વધારે જોવા મળે છે. વૃશ્ચિક રાશિના જાતકોને મેષ, સિંહ અને ધન રાશિના જાતકો સાથે પ્રેમમાં વફાદારી અને વિશ્વસનીયતા રહેલી હોય છે. વૃષભ, કન્યા, મકર રાશિના જાતકો સાથે માત્ર ને માત્ર જાતીય આવેગો સંતોષવા પૂરતો જ પ્રેમ હોય છે. મિથુન, તુલા, કુંભ રાશિના જાતકો સાથેનો પ્રેમ શુદ્ધ અને પવિત્ર હોય છે, જ્યારે કર્ક, વૃશ્ચિક અને મીન રાશિના જાતકોનો પ્રેમ રંગીલો હોય છે, પરંતુ વિવેક અને પ્રામાણિકતા પણ ભારોભાર જોવા મળે છે.\nધન રાશિ એ પ્રબળ અને અગ્નિ તત્ત્વ પ્રધાન દ્વિસ્વભાવ રાશિ છે. ધન રાશિના જાતકો વિશુદ્ધ પ્રેમની શોધમાં નિરંતર ભટકતાં હોય છે, પરંતુ એમના હૃદયમાં જ રહેલા એ વિરુદ્ધ પ્રેમને તેઓ ભાગ્યે જ પામી શકે છે. ધન રાશિના જાતકોને મેષ, સિંહ અને ધન રાશિના જાતકો સાથે પ્રેમની બાબતમાં બહુ બનતું નથી. આવા પ્રેમીઓ સતત એકબીજાનો અનેક બાબતોએ વિરોધ જ કરતાં હોય છે. વૃષભ, કન્યા અને મકર રાશિના જાતકો સાથેના સ્નેહ સંબંધો આશાવાદી હોય છે અને તેમનો પ્રેમ સાર્થક થઈ શકતો નથી. મિથુન, તુલા અને કુંભ રાશિના જાતકો સાથે પ્રેમમાં હંમેશાં તણાવ રહ્યા કરે છે, જ્યારે કર્ક, વૃશ્ચિક અને મીન રાશિના જાતકો સાથે સ્નેહ સંબંધો સારા અને ટકાઉ હોય છે.\nમકર રાશિ પૃથ્વી તત્ત્વ પ્રધાન રાશિ છે. તેઓ પ્રેમમાં શાંત, સ્થિર અને લાગણીશીલ હોય છે. મકર રાશિના જાતકો એમની આકાંક્ષાઓ અને ઝંખનાઓનો સંપૂર્ણ ત્યાગ કરી શકતા જ નથી. મકર રાશિના જાતકોનો મેષ, સિંહ અને ધન રાશિના જાતકો સાથેનો પ્રેમ ખૂબ જ નિર્દોષ હોય છે. વૃષભ, કન્યા અને મકર રાશિના જાતકો સાથે શાંત અને સરળ સંતૃપ્તિનો પ્રેમ હોય છે, જ્યારે મિથુન, તુલા અને કુંભ રાશિના જાતકો સાથે પ્રેમસંબંધમાં વિલાપ સહન કરવો પડે છે. કર્ક, વૃશ્ચિક, મીન રાશિના જાતકો સાથે પ્રણયસંબંધ ઉષ્માભર્યો હોય છે, પરંતુ કેટલીક વખત પ્રેમમાં અંતરાયો પણ આવે છે. મકર રાશિના જાતકો પ્રેમમાં જેટલા પ્રામાણિક રહેશે તેટલો લાભ મેળવશે.\nકુંભ રાશિ એ વાયુ તત્ત્વ પ્રધાન રાશિ છે. આ જાતકો પ્રેમમાં શારીરિક સંતૃપ્તિ પછી ભાવશૂન્ય રહે છે. કુંભ રાશિના જાતકો મેષ, સિંહ, ધન રાશિના જાતકો સાથે સ્નેહ સંબંધોમાં ગળાડૂબ અને વફાદાર હોય છે તથા પ્રેમમાં સફળતા પણ મેળવે છે. વૃષભ, કન્યા અને મકર રાશિના જાતકો સાથે પ્રણયસંબંધોમાં સંકુચિત, નિષ્ઠુર, જડ અને અહમપ્રિય હોય છે. મિથુન, તુલા અને કુંભ રાશિના જાતકો સાથે પ્રેમનું સુખ પ્રાપ્ત કરવામાં કેટલીય અડચણ અનુભવતા હોય છે. કર્ક, વૃશ્ચિક અને મીન રાશિના જાતકો સાથે પ્રેમયાત્રા શરૂ કરીને પૂર્ણ પણ બહુ જલદી કરે છે.\nમીન રાશિ એ જળ તત્ત્વ પ્રધાન અને સંવેદનશીલ રાશિ છે. મીન રાશિના જાતકોનો પ્રેમ સમર્પણની ભાવનાથી ભરેલો હોય છે. તેઓ પ્રેમનો વિરલ આનંદ માણે છે. મીન રાશિના જાતકો મેષ, સિંહ અને ધન રાશિના જાતકો સાથે પ્રણય અને વિલાસથી ભરપૂર જીવન માણતાં હોય છે. વૃષભ, કન્યા અને મકર રાશિના જાતકો સાથે પરસ્પર વિરોધાભાસી વલણોથી ભરેલા હોય છે. મિથુન, તુલા અને કુંભ રાશિના જાતકો સાથે મન અને હૃદયથી પ્રભાવિત થયેલા હોય છે, જ્યારે કર્ક, વૃશ્ચિક અને મીન રાશિના જાતકો સાથેનો પ્રેમ પરમ શુદ્ધ હોય છે. કામલાલસા તેના માટે ગૌણ બાબત હોય છે.\nપ્રેમ પ્રાપ્ત કરવા આટલું કરો\nપ્રેમમાં આવતી બાધાઓ દૂર કરવા માટે બુધવારના દિવસે કેળના પાન પર પોતાના પ્રિય પાત્રનું નામ લખી કેળનું પાન વિષ્ણુ ભગવાનના મંદિરમાં અર્પણ કરવું.\nજે વ્યક્તિને પ્રેમમાં સફળતા પ્રાપ્ત ન થતી હોય તેમણે દ્વિમુખી રુદ્રાક્ષ ધારણ કરવાથી લાભ થશે.\nપ્રિય પાત્રનો પ્રેમ પામવા માટે તાંબાનો એક કળશ લેવો. તેમાં આખી હળદર, ચોખા તેમજ ગોરોચન પધરાવી ભગવાન શિવજી પર દર સોમવારે અભિષેક કરવો.\nરાવણ સંહિતા મુજબ લાલ કપડું લેવું. તેમાં મધ્યમાં ચંદનથી ત્રિકોણ બનાવવું. તેમાં જે વ્યક્તિનો પ્રેમ પ્રાપ્ત કરવો હોય તેનું નામ લખવું અને તે લાલ કપડાને હંમેશાં સાથે રાખવું. આ પ્રયોગ માત્ર પ્રદોષના દિવસે કરવો.\nજ્યોતિષીની સલાહ મુજબ શુક્રનું નંગ ધારણ કરવું.\nલાલ ફૂલ, પીળાં ફૂલ, સફેદ ફૂલ, કેસરી ફૂલ અને આસોપાલવના પાનથી ભગવાન નારાયણની ઉપાસના કરવી. આમ, શ્રેષ્ઠ પ્રેમ નિશ્ચિત પ્રાપ્ત થશે.\nજ્યોતિષ Astrology ज्योतिषशास्त्रજ્યોતિષ શાસ્ત્રસરળ ઉપાય


સુરત : ગુરૂપૂર્ણિમાના પાવન અવસરે ઓનલાઈન અભ્યાસ કરતાં બાળકોને સામાજિક સંસ્થાઓ દ્વારા નોટબૂક વિતરણ | CN24NEWS\nHomeસુરત : ગુરૂપૂર્ણિમાના પાવન અવસરે ઓનલાઈન અભ્યાસ કરતાં બાળકોને સામાજિક સંસ્થાઓ દ્વારા...\nસુરત : ગુરૂપૂર્ણિમાના પાવન અવસરે ઓનલાઈન અભ્યાસ કરતાં બાળકોને સામાજિક સંસ્થાઓ દ્વારા નોટબૂક વિતરણ\nસુરત. કોરોના વાઈરસના કારણે સામાન્ય લોકોની હાલત કફોડી થઈ ગઈ છે. સ્કૂલો દ્વારા અને સરકાર દ્વારા ઓનલાઈન શિક્ષણ શરૂ કરાવવામાં આવ્યું છે. ત્યારે સામાન્ય અને મધ્યમવર્ગના લોકોના બાળકોને અભ્યાસમાં તકલીફ ન પડે તે માટે વરાછાની સામાજિક સેવાકીય કાર્ય કરતી સંસ્થા આગળ આવી છે. રોટરેક્ટ ક્લબ ઈસ્ટ અને સોશિયલ આર્મી દ્વારા ગુરૂપૂર્ણિમાના પાવન અવસરે 50 હજાર નોટબૂકનું વિતરણ કરવામાં આવ્યું છે. જે લેવા માટે વિદ્યાર્થીઓ અને વાલીઓએ સોશિયલ ડિસ્ટન્સ સાથે લાઈનો લગાવી હતી. લોકડાઉન બાદની સર્જાયેલા આર્થિક પરિસ્થિતિમાં આ નોટબૂકથી સધિયારો મળ્યો હોવાનું વાલીઓએ જણાવ્યું છે.\nનહીં નફા નુકસાનના ધોરણે બૂક વિતરીત કરાઈ\nસોશિયલ આર્મીના વિશાલભાઈ બેલડીયાએ જણાવ્યું હતું કે, અમે મધ્યમવર્ગના લોકોને સાથ સહકાર આપવા માટે નોટબૂકનું વિતરણ શરૂ કર્યું છે. અત્યારે વાલીઓ ઓનલાઈન બાળકોને ભણાવી રહ્યા છે. સ્ટેશનરીનો ખર્ચ તેમને વધુ ન આવે તે માટે અમારી સામાજિક સંસ્થાના કાર્યકરે નહીં નફા નહીં નુકસાનના ધોરણે બૂક છાપી આપી છે. જેથી સંસ્થા દ્વારા વિતરણ કરવામાં આવી રહ્યું છે. શરૂઆતમાં 25 હજાર બૂકનું વિતરણ કર્યું હતું. જેમાં સારો સહકાર વાલીઓ અને વિદ્યાર્થીઓ દ્વારા મળ્યો અને માંગ વધતા વધુ 25 હજાર બૂક વિતરણ કરી રહ્યા છીએ.\nમાંગને જોતા વિતરણ ચાલુ રખાશે\nરોટરેક્ટ કલબ ઈસ્ટના પ્રમુખ નીતિનભાઈ ધામેલીયાએ જણાવ્યું હતું કે, ગુરૂપૂર્ણિમાના પાવન અવસરે અમે આ કાર્ય શરૂ રાખ્યું છે. વિદ્યાર્થીઓ ઘર બેઠા અભ્યાસ કરી રહ્યાં છે તેમને સ્ટેશનરી મોંઘા ભાવે ખરીદવી હાલના સમયમાં પરવડે તેમ નથી. જેથી સામાજિક સંસ્થાના આગેવાનો દ્વારા સહકાર મળતાં આ કાર્ય કરી રહ્યા છીએ. બજાર કરતાં અડધાથી સસ્તી કિંમતમાં નોટબૂક આપીએ છીએ. હાલ સારો પ્રતિસાદ મળતાં બૂક વિતરણનું કામ આગામી સમયમાં પણ શરૂ રહેશે. જેથી વાલીઓ મોટી સંખ્યામાં આવે છે. આજે શાળાઓની ફી પણ વાલીઓ ભરી શકે તેવી સ્થિતિમાં નથી. ત્યારે સ્ટેશનરીના ખર્ચમાં રાહત આપવાનું કામ તેઓ સભ્યોની મદદથી કરી રહ્યા હોવાનું વધુમાં ઉમેર્યું હતું.\nકપરા સમયમાં મોટી મદદ\nરાહુલભાઈ પટેલ વાલીએ જણાવ્યું હતું કે, અમારે ત્યાં ઘરમાં પાંચ બાળકો અભ્યાસ કરી રહ્યાં છે. અત્યારે વિકટ પરિસ્થિતિમાં સ્ટેશનરીનો મોટો ખર્ચ આવે તેમ છે. પરંતુ સામાજિક સંસ્થાઓ દ્વારા કપરા સમયમાં મોટી મદદ કરવામાં આવી રહી છે,. નોટબૂકનો ખર્ચ ઘણો હળવો થઈ ગયો છે. દરેક લોકો પોતાનાથી યથાશક્તિ સામાન્ય અને મધ્યમવર્ગ માટે પણ વિચારે તો આ કપરો સમય ઝડપથી જતો રહે અને બધાના ટેકે ટેક સારી મદદ થઈ શકે તેમ છે.\nPrevious articleસુરત : ગુજરાત પ્રદેશ કોંગ્રેસના પ્રવક્તા નૈષધ દેસાઈનો રિપોર્ટ પોઝિટિવ,\nNext articleરાજકોટ : સોખડા ગામે આખલા પર અસામાજિક તત્વએ એસિડ ફેંકી તીક્ષ્ણ હથિયારના ઘા માર્યા


મોંઘવારીથી હજુ કોઇ રાહત નહીં મળે, ઓગસ્‍ટ સુધીમાં રેપો રેટ ૦.૭૫% વધશે\nSBI રિપોર્ટમાં જણાવે છે કે ફુગાવામાં યુધ્‍ધનો મોટો હાથ છે મોંઘવારીમાંથી કોઇ રાહત નહીં મળે અને વધવાની ભીતિ છે : SBI રિસર્ચ રિપોર્ટ જણાવે છે કે સેન્‍ટ્રલ બેંક સમક્ષ પડકાર એ છે કે શું યુધ્‍ધને સમાપ્‍ત કર્યા વિના એટલે કે માત્ર વ્‍યાજદરોમાં વધારો કરીને ફુગાવોને નિયંત્રિત કરી શકાય છે\nમુંબઈ,તા. ૧૭: દેશની જનતા મોંઘવારીથી ખૂબ જ પરેશાન છે. ભારતમાં માત્ર CNG, PNG, એવિએશન ટર્બાઇન ફયુઅલ, LPG સિલિન્‍ડર, પેટ્રોલ અને ડીઝલ જ નહીં પરંતુ ખાદ્યપદાર્થો પણ ખૂબ મોંઘા થઈ ગયા છે. આવી સ્‍થિતિમાં, દેશની અગ્રણી બેંક એસબીઆઈના અર્થશાસ્ત્રીઓનું માનવું છે કે ફુગાવામાં તાજેતરના ઝડપી વધારામાં લગભગ ૬૦ ટકા રુસો-યુક્રેન યુદ્ધથી ઉદ્વવતા પરિબળો દ્વારા ફાળો આપ્‍યો છે. આ અર્થશાસ્ત્રીઓને આશંકા છે કે રિઝર્વ બેંક ઓફ ઈન્‍ડિયા ફુગાવાને નિયંત્રણમાં લાવવા માટે ઓગસ્‍ટ સુધીમાં પોલિસી રેપો રેટમાં ૦.૭૫ ટકાનો વધારો કરી શકે છે. આ રીતે રેપો રેટ મહામારી પહેલા ૫.૧૫ ટકાના સ્‍તરે પહોંચી જશે.\nફુગાવા પર રૂસ-યુક્રેન યુદ્ધની અસર પરના અભ્‍યાસમાં અર્થશાસ્ત્રીઓએ શોધી કાઢ્‍યું છે કે કિંમતોમાં ઓછામાં ઓછો ૫૯ ટકા વધારો યુદ્ધ દ્વારા સર્જાયેલી ભૌગોલિક રાજકીય પરિસ્‍થિતિને કારણે હતો. આ અભ્‍યાસમાં, કિંમતની સરખામણી માટે ફેબ્રુઆરી મહિનાનો ઉપયોગ કરવામાં આવ્‍યો હતો. અભ્‍યાસ મુજબ, માત્ર યુદ્ધને કારણે ખાદ્યપદાર્થો અને પીણા ઉત્‍પાદનો, બળતણ, પરિવહન અને ઊર્જાના ભાવમાં થયેલા વધારાએ ફુગાવામાં ૫૨ ટકા યોગદાન આપ્‍યું છે, જયારે દૈનિક વપરાશના ઉત્‍પાદનો સાથે સંકળાયેલા વધતા ખર્ચને કારણે ૭ ટકા અસર થઈ છે.\nઅર્થશાષાીઓએ તેમની ટિપ્‍પણીમાં કહ્યું છે કે મોંઘવારીની વર્તમાન પરિસ્‍થિતિમાં તાત્‍કાલિક સુધારો થવાની સંભાવના નથી. જોકે, શહેરી અને ગ્રામ્‍ય વિસ્‍તારોમાં ભાવ વધારાનું સ્‍વરૂપ અલગ-અલગ જોવા મળ્‍યું છે. ખાદ્યપદાર્થોના ભાવમાં વધારાને કારણે ગ્રામીણ વિસ્‍તારોમાં મોંઘવારી વધુ જોવા મળી રહી છે, જયારે શહેરી વિસ્‍તારોમાં પેટ્રોલ અને ડીઝલના ભાવમાં વધારાની અસર વધુ જોવા મળી રહી છે. આ સાથે તેમણે સેન્‍ટ્રલ બેંકના પગલાને સમર્થન આપતા કહ્યું છે કે આ વધારાની પણ સકારાત્‍મક અસર થઈ શકે છે. આ મુજબ, ‘ઉંચો વ્‍યાજ દર નાણાકીય સિસ્‍ટમ માટે પણ સકારાત્‍મક રહેશે, કારણ કે જોખમો ફરીથી સેટ થશે.'\nઆરબીઆઈના બેન્‍ચમાર્ક ધિરાણ દરોમાં વધારો અને સારા ચોમાસાની સંભાવના ફુગાવાને કાબૂમાં રાખવામાં મદદ કરશે. કોન્‍ફેડરેશન ઓફ ઈન્‍ડિયન ઈન્‍ડસ્‍ટ્રી (CII)ના નવા ચૂંટાયેલા પ્રમુખ સંજીવ બજાજે સોમવારે આ વાત કહી. બજાજે CII ચીફ તરીકેનો કાર્યભાર સંભાળ્‍યા બાદ તેમની પ્રથમ પ્રેસ કોન્‍ફરન્‍સમાં જણાવ્‍યું હતું કે, ‘મને વિશ્વાસ છે કે આપણે હવે ઊંચા વ્‍યાજ દરોના યુગમાં છીએ. આ અમને મોંઘવારી ઘટાડવામાં મદદ કરશે.\nતેમણે કહ્યું કે સારા ચોમાસાની સંભાવના સહિતના વિવિધ પરિબળોને કારણે ‘આપણે વધુ સારી સ્‍થિતિમાં હોવા જોઈએ.' અને વર્ષના બીજા ભાગમાં, નીતિ નિર્માતાઓ ફુગાવો અને વ્‍યાજ દરો કેવી રીતે આગળ વધે છે તે નક્કી કરશે. બજાજે જણાવ્‍યું હતું કે વધતી જતી ફુગાવાની બે બાજુ છે - માંગ બાજુ અને પુરવઠાની બાજુ. ‘RBIએ પહેલેથી જ વ્‍યાજ દરો વધારવાનું ચક્ર શરૂ કરી દીધું છે અને આપણે આગામી વર્ષમાં વ્‍યાજદરમાં વધારાની અપેક્ષા રાખવી જોઈએ.


વોશિંગ્ટન : ભૂતપૂર્વ અમેરિકી રાષ્ટ્રપ્રમુખ બરાક ઓબામા ના પુસ્તક એ પ્રોમિસ્ડ લેન્ડ )માં એક પછી એક ખુલાસા કરવામાં આવી રહ્યાં છે. રાહુલ ગાંધી , મનમોહન સિંહ અને ભારત ને લઈને કરેલા ખુલાસા બાદ હવે તેમને ઓસામા બિન લાદેનઅને લિબિયા રના હુમલાને લઈને પણ અનેક ખુલાસા કર્યા છે.\nઅમેરિકાના પૂર્વ રાષ્ટ્રપતિનું આ પુસ્તક 17 નવેમ્બરે બજારમાં મુકાયાના પહેલાં જ દિવસે 8.90 લાખ કોપી વેચાઈ ગઈ હતી. આ પુસ્તક 26 ભાષાઓમાં વિશ્વના 50થી વધુ દેશમાં ઉપલબ્ધ છે. અનેક દેશોની બેસ્ટ સેલરની યાદીમાં સામેલ થઈ ગયું છે. કોર્પોરેટ સ્પીચ ઉપરાંત પુસ્તકો બરાક ઓબામાની આવકનું મુખ્ય સાધન છે. આ અગાઉ તેમણે ડ્રીમ્સ ફ્રોમ માય ફાધર દ્વારા 50 કરોડ રૂપિયાની કમાણી કરી હતી.


વર્માને રજા પર ઉતારતા પહેલા પસંદગી સમીતી સાથે પરામર્શ કેમ ન કરાયો: સુપ્રીમનો સવાલ - Sanj Samachar\nવર્માને રજા પર ઉતારતા પહેલા પસંદગી સમીતી સાથે પરામર્શ કેમ ન કરાયો: સુપ્રીમનો સવાલ\n06 December 2018 05:42 PM\nતપાસનીસ સંસ્થાના વડાને રજા પર ઉતારી દેવાયા મામલે સુપ્રીમ કોર્ટમાં બીજા દિવસે સુનાવણી:વર્મા નિવૃત થવા આડે થોડા મહીના બાકી છે, વાટ કેમ ન જોઈ?:અસાધારણ સ્થિતિમાં અસાધારણ ઉપચારની જરૂર હતી: સોલીસીટર જનરલ\nસીબીઆઈ વિરુદ્ધ સીબીઆઈ કાનુની જંગ આજે બીજા દિવસે પણ સુપ્રીમ કોર્ટમાં ચાલુ છે. સુનાવણી દરમિયાન સોલીસીટર જનરલ તુષાર મહેતાએ સીવીસી વતી રજુઆત કરતાં જણાવ્યું હતું કે અસાધારણ સ્થિતિ ઉભી થઈ છે અને અસાધારણ સ્થિતિ માટે અસાધારણ ઉપચારની જરૂર છે. એવી હાલત ઉભી થઈ હતી કે ગંભીર કેસોની તપાસ કરવાના બદલે બે વરિષ્ઠ અધિકારીઓ એકબીજા સામે કેસ લડી રહ્યા હતા અને તપાસ કરી રહ્યા હતા.\nમુખ્ય ન્યાયાધીશ રંજન ગોગોઈએ તુષાર મહેતાને પૂછયું હતું કે 23 ઓકટોબરની રાતે સીબીઆઈના વડા આલોક વર્માની તમામ સતા છીનવી લેવાનો રાતોરાત નિર્ણય લેવા કોણે પ્રેરીત કર્યો હતો.\nઆલોક વર્મા જયારે કેટલાક મહિના પછી નિવૃત થઈ રહ્યા છે ત્યારે સરકારે થોડા મહીના બાદ કેમ ન જોઈ અને પસંદગી સમીતી સાથે પરામર્શ કેમ ન કર્યો?\nસુનાવણી દરમિયાન મહેતાએ રજુઆત કરી હતી કે અગાઉ પણ ચીફ વીજીલન્સ કમિશ્ર્નર (સીવીસી)એ સીબીઆઈના કિસ્સાઓની ફરિયાદ હલ કરી છે. વર્મા-અસ્થાના કેસમાં લીધેલા પગલા એ દ્રષ્ટીએ નવા નથી.તેમણે જણાવ્યું હતું કે સીવીસીના રિપોર્ટમાં વર્મા વિરુદ્ધ કેટલીક વાતો છે.\nઆલોક વર્માના વકીલ નરીમાને દલીલો કરતા જણાવ્યું હતું કે સીબીઆઈ ડીરેકટરના ડીએસપીઈ એકટની જોગવાઈઓ પ્રમાણે બદલી અથવા પદચ્યુત કરવાની કાર્યવાહી2વર્ષ પહેલાં કરી શકાય નહી. એ જોતાં વડાપ્રધાનવાળી પેનલ સમક્ષ સીવીસીએ આ વાત કેમ ન મૂકી?\nએટર્ની જનરલ કે.કે.વેણુગોપાલે સરકાર વતી જણાવ્યું હતું કે સીબીઆઈ ડીરેકટર આલોક વર્માની બદલી કરવામાં આવી નથી.બન્ને અધિકારીઓને તેમના અખત્યારથી વંચિત રાખવામાં આવ્યા છે. તેમની દલીલ મુજબ એપોઈન્ટમેન્ટની સતા સરકાર છે, અને તેમને સસ્પેન્ડ અથવા હટાવવાનો અધિકાર પણ સરકાર પાસે છે.\nરાકેશ અસ્થાના વતી દલીલ કરતા મુકુલ રોહતગીએ જણાવ્યું છે કે સીવીસી રિપોર્ટમાં નકારાત્મક કોમેન્ટ અથવા તારણોરજુ કરાયા હોય તો સરકારે એ તારણોને તાર્કીક અંત તરફ લઈ જવા જોઈએ. સીવીસી એકટમાં 4(2) ન હોય તો પણ સરકારને સહપેન્શનનો અધિકાર છે.